สวัวดีค่ะอยากสอบถามเกี่ยวกับอาการปวดท้องน้อยค่ะ วันที่ 8 เดือนพ.ค. ช่วยแฟนแต่ไม่ได้มัเพศสัมพันธ์กันนะคะ แล้ววันที่21ประจำเดือนมาปกติตรงรอบที่ควรจะมาหลังหมดประจำเดือนตรวจครรภ์แล้วขีดเดียว แต่เดือนนี้ประจำเดือนควรจะมาวันที่22 แต่วันนี้24ยังไม่มา แล้วก็มีอาการปวดท้องน้อยเหมือนประจำเดือนจะมาแต่ไม่มาสักทีแบบนี้ปกติมั้ยคะหรือเสี้ยงตั้งครรภ์มั้ยคะ หลังจากประจำเดือนมาก็ไม่ได้มีอะไรกันเลยค่ะ ปกติเป็นคนรอบเดือนมาไม่ตรงอยู่แล้วค่ะแล้วก็ปวดแระจำเดือนทุกเดือน #ไม่เคยมีเพศสัมพันธ์นะคะเคยแค่ใช้นิ้วกับช่วยแฟน
สวัสดีค่ะ หากไม่ได้มีเพศสัมพันธ์โดยการสอดใส่อวัยวะเพศเข้าสู่ช่องคลอด โอกาสที่จะตั้งครรภ์ก็ไม่มี อีกทั้งหากประจำเดือนได้มาแล้วในวันที่ 21 พ.ค. ก็แสดงว่าไม่ได้มีการตั้งครรภ์เกิดขึ้น และหากหลังจากที่ประจำเดือนมา ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับอาการปวดท้องน้อย อาจเป็นอาการก่อนการมีประจำเดือนมาก็ได้ หรืออาจเกิดจากสาเหตุอื่นๆ ก็ได้ เช่น มีมดลูกอักเสบ ซึ่งอาจเกิดจากการที่ใช้นิ้วสอดใส่เข้าไปในช่องคลอดก็ได้ แต่มักมีตกขาวที่ผิดปกติร่วมด้วยแนะนำควรรอประจำเดือนไปอีกซักระยะก่อน หากยังไม่มา และอาการปวดท้องน้อยเป็นมากขึ้นเรื่อยๆ ก็ควรไปพบสูติ-นรีแพทย์เพื่อตรวจค่ะ